16 मार्च 2016

सेवा में,   
जिलाधीश महोदय  
जिला सोलन, हिमाचल प्रदेश

विषय : बद्दी शमशान घाट के पास औधोगिक कचरा फैंका जा रहा है

महोदय,

सविनय निवेदन इस प्रकार है की बद्दी, श्मशान घाट जो कन्टेनर डिपो को जाने वाली सड़क के किनारे है। वहां गांव थाना स्थित देवयानी फूड प्राइवेट लिमिटेड उद्योग द्वारा सरकारी भूमि में पिछले 4 वर्षों से औधोगिक कचरा फैंका जा रहा है। स्थानीय निवासियों ने इसके विरुद्ध प्रदुषण नियंत्रण बोर्ड, राजस्व विभाग, एस डी एम नालागढ़ एंव बद्दी-बरोटीवाला-नालागढ औधोगिक प्राधिकरण को शिकायतें करी लेकिन किसी भी विभाग की तरफ से आज दिनांक 16 मार्च 2016 तक कोई कार्यवाही नहीं करी गई है।   
इस कचरे के ढेर से गन्दी बदबू आ रही है जिससे आस-पास के गांवों के निवासिओं के लिये परेशानी बना हुआ है। वर्तमान में बद्दी-बरोटीवाला-नालागढ औधोगिक क्षेत्र इसी तरह के कचरे के ढेर में बदलता जा रहा है जहां भी उद्दयोगों को कोई भी खाली जगह दिखती है वो अपना खतरनाक औद्दोगिक कचरा फैंक देते हैं।

अत: महोदय आपसे अनुरोध है की आप इस सर्न्दभ में जल्दी ही कार्यवाही करें।   
धन्यवाद!

भवदीय  
संजीव कौशल, हिमपरिवेश पर्यावरण संरक्षण संगठन   
बाल कृष्ण शर्मा, हिमपरिवेश पर्यावरण संरक्षण संगठन  
मांशी आशर, हिमधरा पर्यावरण समूह